KOMISIJOS SPRENDIMAS
2005 m. rugpjūčio 4 d.
iš dalies keičiantis Sprendimą 93/52/EEB paskelbiant, kad tam tikruose Italijos regionuose nėra nustatyta galvijų bruceliozė (B. melitensis), ir Sprendimą 2003/467/EB paskelbiant, kad tam tikrose Italijos provincijose nėra nustatyta galvijų bruceliozė ir kad Piemonte regione nėra nustatyta enzootinė galvijų leukozė
(pranešta dokumentu Nr. C(2005) 2932)
(Tekstas svarbus EEE)
(2005/604/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, darančių įtaką Bendrijos vidaus prekybai galvijais ir kiaulėmis (1), ypač į jos A priedo II skyriaus 7 dalį ir D priedo I skyriaus E skirsnį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo 1 skyriaus II punktą,
kadangi:
(1)
1992 m. gruodžio 21 d. Komisijos sprendime 93/52/EEB, nustatančiame, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiančiame oficialiai bruceliozės neapimtos valstybės narės arba regiono statusą (3), išvardijami valstybių narių regionai, kurie pagal Direktyvą 91/68/EEB yra pripažinti oficialiai bruceliozės (B. melitensis) neapimtais regionais.
(2)
Marche ir Piemonte regionuose mažiausiai 99,8 % avių arba ožkų ūkių yra laikomi oficialiai bruceliozės neapimtais ūkiais. Be to, šie regionai įsipareigojo laikytis tam tikrų kitų sąlygų, nustatytų Direktyvoje 91/68/EEB dėl atsitiktinių patikrinimų, kurie turi būti atlikti po pripažinimo, kad minėtose provincijose bruceliozė nenustatyta.
(3)
Todėl Marche ir Piemonte regionus reikėtų pripažinti regionais, kuriuose bruceliozė (B. melitensis) avių ir ožkų ūkiuose oficialiai nenustatyta.
(4)
Valstybių narių regionų, kuriuose nebuvo nustatytos galvijų tuberkuliozė, bruceliozė ir enzootinė galvijų leukozė, sąrašai išdėstyti 2003 m. birželio 23 d. Komisijos sprendime 2003/467/EB, nustatančiame tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (4).
(5)
Siekdama paskelbti, kad Piemonte regiono Alessandria, Asti, Biella, Novara, Verbania ir Vercelli provincijose bruceliozė galvijų bandose oficialiai nenustatyta, Italija pateikė Komisijai dokumentus, kuriais įrodoma, jog tose provincijose laikomasi visų Direktyvoje 64/432/EEB numatytų sąlygų.
(6)
Siekdama paskelbti, kad Piemonte regione enzootinė galvijų leukozė galvijų bandose oficialiai nenustatyta, Italija taip pat pateikė Komisijai dokumentus, kuriais įrodoma, jog tame regione laikomasi visų Direktyvoje 64/432/EEB numatytų sąlygų.
(7)
Įvertinus Italijos pateiktus dokumentus, reikėtų paskelbti, kad Piemonte regiono Alessandria, Asti, Biella, Novara, Verbania ir Vercelli provincijose oficialiai nenustatyta galvijų bruceliozė, ir kad Piemonte regione oficialiai nenustatyta enzootinė galvijų leukozė.
(8)
Todėl reikėtų atitinkamai iš dalies pakeisti Sprendimus 93/52/EEB ir 2003/467/EB.
(9)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB II priedas iš dalies keičiamas pagal šio sprendimo I priedą.
2 straipsnis
Sprendimo 2003/467/EB II ir III priedai iš dalies keičiami pagal šio sprendimo II priedą.
3 straipsnis
Šis sprendimas yra skirtas valstybėms narėms.
Priimta Briuselyje, 2005 m. rugpjūčio 4 d.